Die boek bestaan uit 'n kort inleiding (pp 1-8) waarin Doorewaard die agtergrond van Kok se joernaal en die redigering van sy manuskrip verduidelik, gevolg deur die geredigeerde teks van sy joernaal (pp 9-65); 'n bylae (pp 67-70) wat Kok se geslagsregister tot 1996 uiteensit; aanvullende aantekeninge tot die teks in die vorm van endnote (pp 71-86); en 'n kort bronnelys (pp 87-88). Doorewaard het streng by Kok se oorspronklike teks gehou, daarom staan die werk in die teken van die wit, meer spesifiek Afrikaner, rassevooroordele van die tyd en bevat dit ook die aanstootlike rasseterminologie van daardie era.